cyanic-selkie/wikianc huggingface dataset:
நீர் பாதுகாப்பு
நீரை வீணாக்குதல்
உண்மையில் சாக்கடையில் அல்லது நேரடியாகச் சுற்றுச்சூழலுக்கு வெளியேற்றப்படும் தண்ணீர் வீணாகவோ அல்லது இழக்கப்படவோ இல்லை. இது நீரியல் சுழற்சியில் உள்ளது. நிலப்பரப்பு மற்றும் மேற்பரப்பு நீர் நிலைகளுக்கு மழையாகத் திரும்புகிறது. இருப்பினும், பலசந்தர்ப்பங்களில் நீரின் ஆதாரம் திரும்பும் இடத்திலிருந்து குறிப்பிடத்தக்க அளவு தூரத்தில் உள்ளது. வேறு நீர்ப்பிடிப்பிலும் இது இருக்கலாம். பிரித்தெடுக்கும் புள்ளி மற்றும் திரும்பும் புள்ளிக்கு இடையே உள்ள பிரிப்பு நீர், வழி மற்றும் கரையோரப் பகுதியில் குறிப்பிடத்தக்க சுற்றுச்சூழல் சீரழிவைக் குறிக்கும். "வீணானது" என்பது சமூகத்தின் நீர் விநியோகம் ஆகும், அது கைப்பற்றப்பட்டு, சேமித்து, கொண்டு செல்லப்பட்டு குடிநீர் தரத்திற்குச் சுத்திகரிக்கப்படுகிறது. நீரின் திறமையான பயன்பாடு, நீர்வழங்கல் செலவை மிச்சப்படுத்துகிறது மற்றும் ஏரிகள், ஆறுகள் மற்றும் நீர் நிலைகளில் அதிக புதிய நீரை மற்ற பயனர்களுக்கும் மற்றும் சுற்றுச்சூழலை ஆதரிக்கிறது. உதாரணமாக, கழிப்பறையை குப்பைத் தொட்டியாகக் கருதக்கூடாது. அதில் சிகரெட் துண்டுகளையோ அல்லது திசுக்களையோ சுத்தப்படுத்தினால், கேலன் தண்ணீர் வீணாகிறது. ஏனென்றால் தண்ணீரை மறுசுழற்சி செய்யும் செயல்முறையை நிறைவேற்றமுடியாது.
நீர் விரயத்துடன் நெருங்கிய தொடர்புடைய ஒரு கருத்து "நீர்-பயன்பாட்டுதிறன்" என்பதாகும். பயன்பாட்டின் அதே நோக்கத்தை குறைந்த தண்ணீரில் நிறைவேற்ற முடிந்தால் நீர் பயன்பாடு திறனற்றதாகக் கருதப்படுகிறது. தொழில் நுட்ப செயல்திறன் என்பது பொறியியல் நடைமுறையில் இருந்து பெறப்படுகிறது. இது பொதுவாக உள்ளீடு மற்றும் வெளியீட்டின் விகிதத்தை விவரிக்கப் பயன்படுகிறது மற்றும் பல்வேறு தயாரிப்புகள் மற்றும் செயல்முறைகளை ஒப்பிடுவதிலும் இது பயனுள்ளதாக இருக்கும். எடுத்துக்காட்டாக, குறைந்த நீர் அல்லது பிற உள்ளீடுகளைப் பயன்படுத்தி (குறைந்த நீர் அழுத்தம்) அதே நோக்கத்தை (அதாவது, மழை பொழிவது) நிறைவேற்ற முடிந்தால் ஒன்று மற்றொன்றைவிட திறமையானதாகக் கருதப்படும். உள்ளீடுகள் மற்றும் வெளியீடுகள் மதிப்பு அடிப்படையில் அளவிடப்பட்டாலன்றி, நீர் பாதுகாப்பு நடவடிக்கைகளில் பணத்தை அல்லது வளங்களை முதலீடு செய்வதற்கான முடிவுகளைஎடுப்பதில் தொழில் நுட்பசெயல் திறன்கருத்து பயனுள்ளதாக இருக்காது. இந்த செயல் திறனின் வெளிப்பாடு பொருளாதார செயல்திறன் என குறிப்பிடப்படுகிறது மற்றும் நீர் பாதுகாப்பு கருத்துடன் இணைக்கப்பட்டுள்ளது.
புற இணைப்புகள்
பகுப்பு:சுற்றுச்சூழல் பாதுகாப்பு பகுப்பு:நீர் மேலாண்மை
கிருஷ்ணன் ராமன்
கிருஷ்ணன் ராமன்(கி.மு. 11 ஆம் நூற்றாண்டு) சோழர் படையின் அதிகாரியாக இருந்தார். இவர் அம்மன்குடி என்று தற்போது அழைக்கப்படும் அமணகுடி என்ற ஊரை சேர்ந்தவர்.ராஜேந்திர சோழர் ஆட்சியின் கீழ் சோழர் படைகளின் தலைவராக பணியாற்றினார். அவர் மும்முடிபிரம்மமாராயர் என்ற பெயரைப் பெற்றார்.
பொருளடக்கம் [மறை]
தோற்றம்
இராணுவ சேவை
தளபதி தலைமை
சமய நன்கொடை
குடும்பம்
தோற்றம் [தொகு]
கிருஷ்ணன் ராமன் சிறுவயதிலேயே ராஜ ராஜ சோழனின் சேவையில் இணைந்தார்.
இராணுவ சேவை [தொகு]
கிருஷ்ணன் ராமன் ராஜா ராஜ சோழனின் சேவையில் இணைந்து ஒரு முக்கிய சேனாபதி ஆக உயர்ந்தார். ராஜா ராஜ சோழன் அவருக்கு மும்முடி பிராம்மராயார் நியமனம் என்ற பட்டத்தை வழங்கினார். செப்பேடுகள் அவரைப் பற்றிய ஒரு முக்கியமான ஆதாரமாக இருக்கின்றன. கிருஷ்ணன் ராமனின் சாதனைகள் அவருக்கு நிர்வாகப் பொறுப்பை பெற்று தந்தன. அவர் அதிகாரத்துவ அமைப்பில் மிக உயர்ந்த அதிகாரியாக இருந்த திருமந்திர ஓலைநாயகம் என்று அழைக்கப்பட்டார்.
தளபதி தலைமை [தொகு]
ராஜா ராஜாவின் மகன் ராஜேந்திர சோழர் ஆட்சியின் கீழ் சோழர் படையின் தளபதியாக பதவியில் இருந்த கிருஷ்ணன் ராமன், ராஜேந்திரசோழ பிரம்மராயன் பட்டத்தை என்று பெற்றார். பிறகு அவரது மகன் சனனாதன் அவரது பொறுப்பை ஏற்று கொண்டான்.
சமய நன்கொடை [தொகு]
கிருஷ்ணன் ராமன் சமய நன்கொடை  செய்வதில் பெயர் பெற்றவர். தஞ்சாவூரில் உள்ள பிரஹாதீஸ்வரர் ஆலயத்திற்கு முக்கிய நன்கொடைதாரராக அவர் இருந்தார். கிருஷ்ணன் ராமன்இ ராஜராஜேஸ்வரம் கோவிலில் உள்ள கல்வெட்டுகள், கோவில் சுற்றுவட்டாரங்களைக் கட்டியதாக குறிப்பிடுகிறார். இந்த சுவர் கிருஷ்ணன் ராமன் திருச்சுற்று மாளிகை என புகழ் பெற்றது. சோழ ஆலயத்தைச் சுற்றியுள்ள பழமையான தற்காப்பு சுவர்களில் இதுவும் ஒன்றாகும். 1014 கி.மு. ஆர்தானாஸ்வரின் உலோகப் படம் அவரால் வழங்கப்பட்டது.
குடும்பம் [தொகு]
கிருஷ்ணன் ராமனின் மகன் மறையன் அருமொழி, உத்தமச்சோழ பிராம்மராயார் என்றும் அழைக்கப்படுகிறார், மேலும் சோழப் படைகளில் சேனாபதியாக பணியாற்றினார். 1033 ஆம் ஆண்டில் கோலார் அருகே பிதரிக்கு ஒரு கோவில் கட்டுவதற்காக ராஜேந்திர சோழனுக்கு அவர் உதவினார்.
சான்றுகள்
பகுப்பு:சோழர்
முகவரி (திரைப்படம்)
முகவரி (Mugavaree) 2000ல் வெளிவந்த தமிழ்த் திரைப்படம். இந்தப் படத்தில் கதாநாயகனாக அஜித் குமாரும், கதாநாயகியாக ஜோதிகாவும் நடித்துள்ளனர். எஸ்.எஸ் சக்கரவத்தி தயாரித்துள்ள இந்தப் படத்தை துரை இயக்கியுள்ளார். ஒளிப்பதிவு பி. சி. ஸ்ரீராம்; படத்தின் இசையமைப்பாளர் தேவா.
பாடல்கள்
ரசிகர்களின் மத்தியில் பெரும் வரவேற்பை பெற்ற பாடல்கள் அமைந்துள்ள இத்திரைப்படத்திற்கு இசையமைத்தவர் இசையமைப்பாளர் தேவா ஆவார்.
பகுப்பு:2000 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அஜித் குமார் நடித்துள்ள திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:இந்திய நாடகத் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:ரகுவரன் நடித்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:ஜோதிகா நடித்த திரைப்படங்கள்
பெற்றோனாசு கோபுரங்கள்
பெட்ரோனாஸ் கோபுரங்கள் அல்லது பெட்ரோனாஸ் இரட்டைக் கோபுரங்கள் (ஆங்கிலம்: Petronas Towers; மலாய்: Menara Petronas; சீனம்: 大马国油双峰塔) என்பது மலேசியா, கோலாலம்பூரில் அமையப் பெற்றுள்ள உலகிலேயே ஐந்தாவது மிக உயரமான கட்டிடங்களாகும். 20-ஆம் நூற்றாண்டின் மிக உயர்ந்த கட்டிடமாகப் பதிவு பெற்றிருப்பதும் இந்தக் கட்டிடம் ஆகும்.
2003 அக்டோபர் 17-ஆம் தேதி தாய்ப்பே 101 வானளாவிக் கட்டிடம் கட்டி முடிக்கப்படும் வரை, பெட்ரோனாஸ் கோபுரங்கள்தான் உலகின் உயரமான கட்டிடங்களாக இருந்து வந்தன. எனினும், உலகின் மிக உயரமான இரட்டைக் கோபுரங்களாக இன்னமும் இருந்து வருகின்றன. கோலாலம்பூர் மாநகரின் அடையாளச் சின்னமாகவும் இருந்து வருகிறது.
சீசர் பெலி என்னும் கட்டிடக் கலைஞரால் 1998-ஆம் ஆண்டில் வடிவமைக்கப்பட்ட இந்தக் கட்டிடம் முழுவதும், அலுவலகப் பயன்பாட்டுக்காகவே ஒதுக்கப்பட்டுள்ளது. பெரும்பாலும் துருப் பிடிக்காத உருக்குகளையும், கண்ணாடிகளையும் பயன்படுத்தி இந்த 88 மாடிக் கட்டிடம் கட்டப்பட்டுள்ளது.
வரலாறு
1990-களில், மலேசியாவின் தேசிய எண்ணெய் நிறுவனமான பெட்ரோனாஸ், உலகின் உயரமான கட்டிடத்தைக் கட்ட விரும்பியது. சியர்ஸ் கோபுரங்கள் போன்ற உலகின் மற்ற உயரமானக் கட்டிடங்கள் அலுவலகப் பயன்பாட்டுக்குரிய தளங்களைக் கொண்டுள்ளன. அந்த உயரமான கட்டிடங்களைப் போல ஒரு கட்டிடத்தைக் கட்டுவதற்கு பெட்ரோனாஸ் ஏற்பாடுகளைச் செய்தது.
பெட்ரோனாஸ் கோபுரங்களைக் கட்டுவதற்கான திட்டங்கள் 1992 ஜனவரி 1-இல் வரையப்பட்டன. பலமான காற்று வீசும் போது ஏற்படும் விளைவுகள், கட்டமைப்புக் கூறுகள் போன்றவைக்கு முக்கியத்துவம் கொடுக்கப்பட்டன. 1993 மார்ச் 1-இல் கட்டுமானப் பணிகள் தொடங்கின. கட்டிடங்கள் கட்டப்படும் பகுதிகளில் 30 மீட்டர் (98 அடிகள்) ஆழத்திற்கு மண் தோண்டி எடுக்கப்பட்டது.
21 மீட்டர் உயரத்திற்கு காப்புச் சுவர்
தோண்டிய மண்ணை அப்புறப் படுத்துவதற்கு ஒவ்வோர் இரவும் 500 சுமையுந்துகள் பயன்படுத்தப்பட்டன. பகலில் மற்ற வேலைகள் நடைபெற்றன. அதன் பின்னர், ஒவ்வொரு கட்டிடத்தின் அடித்தளத்தில், 13,200 கனமீட்டர் (470,000 கன அடி) கல்காரை பைஞ்சுதை (concrete) 54 மணி நேரத்திற்கு தடைபடாமல் ஊற்றப்பட்டது. ஆக மொத்தம் 104 பைஞ்சுதை பாளங்கள் உருவாக்கம் பெற்றன.
தொடர்ந்து 21 மீட்டர் உயரத்திற்கு காப்புச் சுவர் கட்டப்பட்டது. அதன் சுற்றளவு 1,000 மீட்டர்கள். இந்தக் காப்புச் சுவரை மட்டும் 40 தொழிலாளர்கள், ஒவ்வொரு நாளும் 24 மணி நேரமாக இரண்டு ஆண்டுகளில் கட்டினர்.
கோலாலம்பூர் குதிரைப் பந்தயத் திடல்
1994 ஏப்ரல் 1-இல் தலைக் கட்டுமானப் பணிகள் தொடங்கின. 1996 ஜனவரி 1-இல் உட்புற வடிவமைப்புகள், தளவாடப் பொருட்களைப் பொருத்தும் வேலைகள் முடிவடைந்தன. 1996 மார்ச் 1இல் உச்சிக் கோபுரங்கள் கட்டி முடிக்கப்பட்டன. 1997 ஜனவரி 1இல் பெட்ரோனாஸ் ஊழியர்களில் முதல் தொகுதியினர் பணிபுரியத் தொடங்கினர். 1999 ஆகஸ்ட் 1இல், மலேசியாவின் முன்னாள் பிரதமர் மகாதீர் பின் முகமது அதிகாரப்பூர்வமாகத் திறந்து வைத்தார்.
முன்பு கோலாலம்பூர் குதிரைப் பந்தயத் திடல் இருந்த இடத்தில்தான் இப்போதைய பெட்ரோனாஸ் கோபுரங்கள் கட்டப்பட்டன. இருந்தாலும் தொடக்கக் கட்டத்தில் நில ஆய்வுகள் செய்யும் போது அசல் கட்டுமான நிலப்பகுதி ஒரு செங்குத்துப் பாறையின் விளிம்பில் அமரும் என்று கண்டுபிடிக்கப்பட்டது. அந்த நிலப்பகுதியின் பாதி அளவில் அழுகிய சுண்ணப்பாறைகள் இருப்பதும் கண்டுபிடிக்கப்பட்டது. அதனால் கட்டுமானப் பகுதி 61 மீட்டர்கள் (200 அடி) தூரத்திற்கு அப்பால் நகர்த்தி வைக்கப்பட்டது.
114 மீட்டர் கற்காரைக் குத்தூண்கள்
ஒட்டு மொத்தக் கட்டுமானப் பகுதியும் திடமான ஒரு கற்பாறையில் அமரும் வகையில் மாற்றங்கள் செய்யப்பட்டன. மிக ஆழமான அடித்தளங்களை அமைப்பதற்காக மிக ஆழமான குழிகள் தோண்ட வேண்டி வந்தது. 60 லிருந்து 114 மீட்டர் உயரமுள்ள கற்காரைக் குத்தூண்கள் ஊன்றப்பட்டன. ஏறக்குறைய 104 கற்காரைக் குத்தூண்கள் கட்டுமானப் பகுதியில் பதிக்கப்பட்டுள்ளன.
பெட்ரோனாஸ் கோபுரங்களின் அடித்தளங்களில் பல ஆயிரம் டன்கள் பைஞ்சுதை கல்காரை ஊற்றப்பட்டுள்ளது. இந்த அடித்தளங்களுக்கான வேலைகள் 12 மாதங்களில் முடிவுற்றது. இந்த ஒரு வேலையை மட்டும் பாச்சி சோலேதாஞ்சே (Bachy Soletanche) எனும் பிரித்தானிய நிறுவனம் செய்து முடித்தது. இதற்கு டோமோ ஒபியாசே எனும் ஹைத்திய பொறியியலாளர் தலைமை பொறுப்பை ஏற்று இருந்தார்.
இரண்டு கட்டுமான கூட்டமைப்புகளுடன் ஒப்பந்தம்
ஆறு ஆண்டுகளில் கட்டிடங்கள் பூர்த்தி செய்யப்பட வேண்டும் என்று மலேசிய அரசாங்கம் வரையறுத்தது. அதன் விளைவாக, ஒவ்வொரு கோபுரத்திற்கும் ஒரு கட்டுமான கூட்டமைப்பு என இரண்டு கட்டுமான கூட்டமைப்புகளுடன் ஒப்பந்தம் செய்து கொள்ளப்பட்டது. மேற்கு கோபுரத்தைக் கட்டும் பொறுப்பை (மேல் வலது புகைப்படத்தில் வலதுபுறமாக இருக்கும் கோபுரம்) ஜப்பானிய கட்டுமான கூட்டமைப்பான ஹசாமா கார்ப்பரேசன் (Hazama Corporation) ஏற்றுக் கொண்டது.
கிழக்கு கோபுரத்தைக் கட்டும் பொறுப்பை (மேல் வலது புகைப்படத்தில் இடதுபுறமாக இருக்கும் கோபுரம்) தென் கொரிய கட்டுமான கூட்டமைப்பான சாம்சுங் இஞ்ஜினியரிங் & குக்டோங் இஞ்ஜினியரிங் (Samsung Engineering & Construction and Kukdong Engineering & Construction) ஏற்றுக் கொண்டது. கட்டுமானம் நடைபெற்றுக் கொண்டிருக்கும் போது, ஆரம்பக் கட்டத்தில் வழக்கமாக நடைபெறும் உறுதிக்கலவை வலிமைச் சோதனையில் (routine strength test) ஒரு பகுதியில் பலகீனங்கள் இருப்பது கண்டுபிடிக்கப்பட்டது.
கட்டுமானப் பணிகள் தற்காலிக நிறுத்தம்
அதனால், உறுதிக்கலவைகளைத் தயாரிக்க, அங்கேயே மூன்று தொழிற்சாலைகள் உருவாக்கப்பட்டன. இதில் ஏதாவது ஒரு தொழிற்சாலை தவறான உறுதிக்கலவையைத் தயாரிப்பது கண்டுபிடிக்கப்பட்டால், தயார்நிலையில் இருக்கும் மற்ற இரு தொழிற்சாலைகளில் ஒன்று உடனடியாக மாற்றுத் தயாரிப்பில் இறங்கும். இது செலவுகளைக் குறைக்கும் அவசரத் திட்டங்களில் ஒன்றாகும்.
வான்பாலத்தைக் (sky bridge) கட்டுவதற்கான பொறுப்பை குக்டோங் இஞ்ஜினியரிங் நிறுவனம் (Kukdong Engineering & Construction) ஏற்றுக் கொண்டது. கிழக்கு கோபுரம்தான் முதன்முதலில் வானளாவிச் சென்றது. அப்போதைக்கு அதுதான் உலகிலேயே மிக உயரமான கட்டிடம்; மிக உயரமான கோபுரமும்கூட.
மேலும் காண்க
பகுப்பு:கோலாலம்பூர் பகுப்பு:வானளாவிகள் பகுப்பு:மலேசியப் பொருளாதாரம் பகுப்பு:மலேசிய பல்லூடகப் பெருவழி
எம்.டி.வி
எம் டிவி ( MTV) இலங்கையில் ஒளிபரப்பாகும் ஆங்கில தொலைக்காட்சிச் சேவையாகும். டிசம்பர் 14 1992ல் ஆரம்பிக்கப்பட்ட இச்சேவை மகாராஜா கூட்டு நிறுவனத்தின் ஒரு பகுதியாக இயங்குகின்றது. இதன் சகோதர சேவைகளான சிரச டிவி,  சக்தி டிவி என்பன முறையே சிங்கள, தமிழ் சேவைகளை வழங்குகின்றன.
சனல் வன் எம்.டி.வி ஆரம்பத்தில் வெளிநாடுகளில் இருந்து இறக்குமதி செய்யப்பட்ட ஆங்கில நிகழ்ச்சிகளையே ஒளிபரப்பாக்கியது. பின் ஆங்கில மொழியில் உள்நாட்டுச் செய்திகளையும் ஒளிபரப்ப ஆரம்பித்தது. எம்.ரி. வி சேவை வர்த்தக நோக்கிலேயே நிகழ்ச்சிகளை தயாரித்து ஒளிபரப்பி வருகின்றது. தற்போது த பொக்ஸ் (The Fox) செய்மதி செய்திச் சேவையுடன் இணைந்து செய்மதியூடமாக நேரடியாக பொக்ஸ் செய்திகளையும் Fox News  ஒளிபரப்புகின்றது.
மேற்கோள்கள்
பகுப்பு:இலங்கைத் தொலைக்காட்சி நிறுவனங்கள் பகுப்பு:1992 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
சதுர நடனம்
சதுர நடனம் (Square dance) என்பது நான்கு இணைகள் ( எட்டு நடன கலைஞர்கள் ) ஒரு சதுர அமைப்பில் இணைந்து, ஒரு பக்கத்திற்கு ஒரு இணையாக நின்று சதுர மையத்தை நோக்கி நகர்ந்து ஆடுவது ஆகும். இந்த வகையான சதுர நடனங்கள் முதன்முதலாக 16ம் நூற்றாண்டில் இங்கிலாந்தில் ஆவணமாக்கப்பட்டது. ஆனால் அந்த காலங்களிலேயே பிரான்ஸ் மற்றும் யுரோப்பாவிலும் பரவி இருந்தது. முன்பாக இந்த சதுர நடனமானது வட அமெரிக்காவிலிருந்து யுரோப்பாவிற்கு புலம் பெயர்ந்தவர்களின் மூலமாக வந்து இந்த அளவிற்கு வளர்ந்துள்ளது. சில நாடுகளின் சில பகுதிகளில் இந்த சதுர நடனமானது கிராமிய நடனமாகப் போற்றி பாதுகாக்கப்படுகிறது. மேற்கத்திய அமெரிக்க நாடுகளின் சதுர நடனமே இன்று உலகம் முழுவதும் அறியப்படும் ஒன்றாகும். இதற்கு காரணமாக அமைவது 20-ஆம் நுற்றாண்டில் வந்து மிகவும் பிரபலமான கவ்பாய் -யுடன் இணைத்து நடைபெற வைத்ததே ஆகும். இந்த சதுர நடனமானது அமெரிக்க ஐக்கிய நாடுகளின் பத்தொன்பது மாநிலங்களில் அரசின் அங்கீகரிக்கப்பட்ட நடனமாக உள்ளது.
இந்த சதுர நடனத்தின் நடன அசைவுகள் பல நாடுகளின் பல பாரம்பரிய நடனங்களின் அசைவு மற்றும் படஅமைப்புகளைச் சார்ந்துள்ளது. அவைகளில் சில, ஆங்கில நாட்டுப்புற நடனம், காலடோனியம் மற்றும் சதுர நடன இசைத்தொகுப்பு.இது உலகிலுள்ள அனைவராலும் தொடர்ச்சியாக மேம்படுத்தப்பட்டும் அனைத்து வயதினரையும் கவரும் ஒரு நடனமாகும்.
பெரும்பாலான அமெரிக்க சதுர நடன அமைவுகள் யாவும், நடன கலைஞர்களின் அசைவுகளில் சில தொடர்ச்சியான அசைவுகள் அல்லது சில அசைவுகளின் தொகுப்பால் (நடன அசைவுப் பயிற்சியாளர்களின் தனித்துவத்துடன்) அமைக்கப்படுகிறது. நடன இசையில், நடன அமைப்பாளரின் ரசனை,  இசைக்கருவிகளின் ஒலிக்கேற்ப நடன அசைவுகள் அமைக்கப்படுகின்றன. அவைகளில் சில இசைக்கோர்வையாகவோ, பாரம்பரிய நடன அமைப்புகளாகவோ இருக்கும். சில பாரம்பரிய சதுர நடனங்களில் நடன அமைப்பாளர் ஒரு சதுர நடன கலைஞராகவோ, இசை அமைப்பாளராகவோ இருப்பர். நவீன மேற்கத்திய சதுர நடனங்களில், நடன அமைப்பாளர் நடன மேடையிலேயே இருப்பர். அவ்வாறு இருந்து நடன அசைவுகளை அவ்வப்போதே அமைப்பர். நவீன காலங்களில், சதுர நடன கலைஞர்கள் அடிப்படையானச் சில அசைவுகளை மட்டுமே கற்றுக்கொள்கின்றனர். அவைகள் ஒவ்வொன்றிலும் நடன அசைவுத்தொகுப்புகள் அமைந்திருக்கும். ஆனால், அவைகள் வரிசைக்கிரமமாக அமைந்திருப்பதில்லை.
வெளியிணைப்பு
பகுப்பு:நடன வகைகள்
இணைப்பு சுழல் மின் உற்பத்தி நிலையம்
கூட்டு சுழல் மின் உற்பத்தி நிலையம் அல்லது இணைப்பு சுழல் மின் உற்பத்தி நிலையம் (Combined cycle power plant) என்பது இரண்டு வெப்ப இயக்க சுழற்சிகளை (Thermodynamic cycle) இணைத்து ஒரே நேரத்தில் மின் உற்பத்தி செய்யும் மின் உற்பத்தி நிலையம் ஆகும். பெரும்பாலும் இதில் எரிவளிச் சுழலி (Gas turbine) மற்றும் நீராவிச் சுழலி (Steam turbine) வகைகள் உபயோகிக்கப்படுகின்றன. எரிவளிச் சுழலி (Gas turbine) இயங்கும் அதே நேரத்தில் அதிலிருந்து வரும் தேவையற்ற வெப்ப ஆற்றலின் மூலம் நீராவியை உருவாக்கி அந்த நீராவியின் மூலம் நீராவிச் சுழலி இயங்க வைக்கப்பட்டு மின்சாரம் தயாரிக்கப்படுகிறது. இதனால் அதிக அளவு ஆற்றல் வீணாவது தடுக்கப்படுகிறது.
இயங்கும் முறை
எனவே இரண்டு சுழலிகள் மூலமும் ஒரே நேரத்தில் மின்சாரம் தயாரிக்கப்படுகிறது.
right|thumb|250px|இணைப்பு_சுழல்_மின்_உற்பத்தி_நிலையம்
இணைப்பு சுழற்சி வினைத்திறன்
குறியீடுகள் : -
ரோஜர் ஸ்பெர்ரி
மேற்கோள்கள்
பகுப்பு:நோபல் பரிசு பெற்ற அமெரிக்கர்கள் பகுப்பு:நோபல் மருத்துவப் பரிசு பெற்றவர்கள் பகுப்பு:1913 பிறப்புகள் பகுப்பு:1994 இறப்புகள் பகுப்பு:அமெரிக்க உளவியலாளர்கள் பகுப்பு:சிக்காகோ பல்கலைக்கழக முன்னாள் மாணவர்கள்
இணைப்பு சுழல் மின் உற்பத்தி நிலையம்
இணைப்பு சுழற்சி வினைத்திறன்
எரிப்பு அறையிள் (combustion chamber) எரிக்கபடும் பொழுது உருவாகும் வெப்பம் -                     -	Q உள் (in).
வெளிவரும் வளிமம் (Exhaust gas) விரவி பரப்புவானை (Diffuser) கடந்து செல்வதல் அதன் அழுத்தமும் வெப்பமும் சிரிதளவு குறைக்கப்படுகிறது எனவே வெப்ப மீட்பு நீராவியாக்கியினுள் (HRSG) செல்லும் வெப்பம்                                                         -  Q1
இணைப்பு சுழல் சுழற்சி                                                                              - CC
பிரெய்ட்டன் சுழற்சி 		                                                                               – B
ரேங்கின் சுழற்சி				                                                                                 - R
ηCC = W \ Q உள் (in) = (WB + WR)\ Q உள் (in) கூட்டு அல்லது இனைப்பு சுழற்சி வினைத்திறன் (efficiency)
மேற்கோள்கள்
பகுப்பு:மின் உற்பத்தி பகுப்பு:வெப்பவியக்கவியல் சுழற்சிகள்
ஜீ தமிழ்
ஜீ தமிழ் (Zee Tamil or Zee Tamizh) என்பது ஜீ என்டர்டெயின்மென்ட் எண்டர்பிரைசஸ் நிறுவனத்திற்கு சொந்தமான தமிழ் மொழி பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை அக்டோபர் 12, 2008 ஆம் ஆண்டு முதல் சென்னையில் கிண்டியைத் தலைமையகமாகக் கொண்டு உலகளவில் இயங்கி வருகின்றது. ஜீ தனது உயர் வரையறு தொலைக்காட்சியை அக்டோபர் 15, 2017 ஆம் ஆண்டு முதல் ஒளிபரப்ப தொடங்கியது.
வரலாறு
இது ஜீ தெலுங்கு மற்றும் ஜீ கன்னடத்திற்கு பிறகு, மூன்றாவது தென்னிந்திய அலைவரிசையாக அக்டோபர் 12, 2008 அன்று ஜீ என்டர்டெயின்மென்ட் எண்டர்பிரைசஸ் நிறுவனத்தால் தொடங்கப்பட்டது. மேலும் கனடாவில் எத்னிக் சேனல் குழு என்ற நிறுவனத்தால் விநியோகிக்கப்படுகிறது. இந்த அலைவரிசை அக்டோபர் 15, 2017 ஆம் ஆண்டு முதல் தனது சின்னத்தையும் மற்றும் நிறத்தையும் புதுப்பித்ததுடன், சிறப்பு தூதுவராகாக தமிழ் திரைப்பட நடிகை ஜோதிகா மூலம் உயர் வரையறு தொலைக்காட்சியாக அறிமுகப்படுத்தியது.
ஜீ தமிழின் இரண்டாவது அலைவரிசையாக ஜீ திரை என்ற 24 மணி நேர தமிழ் திரைப்பட தொலைக்காட்சி சேவை சனவரி 18, 2020 ஆம் ஆண்டு தனது ஒளிபரப்பை தொடங்கியது. இதை நடிகர் கமல்ஹாசன் என்பவரால் 'ஜீ சினிமா விருது தமிழ் 2020' என்ற பிரமாண்ட விருது விழா மேடையில் அறிமுகப்படுத்தப்பட்டது.
நிகழ்ச்சிகள்
இந்த தொலைக்காட்சியில் நாடகத் தொடர்கள், ஆன்மீக நிகழ்ச்சிகள், சமையல் நிகழ்ச்சிகள், பேச்சு நிகழ்ச்சிகள், இசை நிகழ்ச்சிகள், திரைப்படங்கள், நடன நிகழ்ச்சிகள் மற்றும் விழாக்கள் போன்ற பல் சுவை நிகழ்ச்சிகளை ஒளிபரப்பு செய்து வருகின்றது.
2018 ஆம் ஆண்டில் செம்பருத்தி என்ற தொடர், இலக்கு அளவீட்டு புள்ளியில் முதலிடம் பிடித்து பிரபல தொலைக்காட்சியான சன் தொலைக்காட்சியின் தொடர்களின் சாதனையை முறியடித்தது. அதே போன்று யாரடி நீ மோகினி (2017-2021), அழகிய தமிழ் மகள் (2017-2019), ஒரு ஊருல ஒரு ராஜகுமாரி போன்ற தொடர்களும் மிகவும் பிரபலமானவை ஆகும்.
சொல்வதெல்லாம் உண்மை (2011-2018), ஜூனியர் சூப்பர் ஸ்டார்ஸ் (2016-2019), டான்ஸ் ஜோடி டான்ஸ் (2016-2020), சர்வைவர் தமிழ் 1 (2021) போன்ற உண்மைநிலை நிகழ்ச்சிகளும் ஒளிபரப்பானது.
அலைவரிசைகள்
என்பது சனவரி 19, 2020 ஆம் ஆண்டு ஆரம்பிக்கப்பட்ட 24 மணி நேர திரைப்படத் தொலைக்காட்சி அலைவரிசையாகும். இது தென்னிந்தியாவில் 6 வது ஜீ என்டர்டெயின்மென்ட் எண்டர்பிரைசஸ் நிறுவனத்தின் அலைவரிசையாகும்.
வரவேட்பு
இந்த அலைவரிசை, 2017 ஆம் ஆண்டு முழுவதுமாக மறுசீரமைக்கப்பட்ட பிறகு, பங்குகள் 5% இலிருந்து 13% முதல் 15% வரை உயர்ந்தன. 2017 மற்றும் 2018 ஆண்டுகளில், அதிகம் பார்க்கப்படும் தமிழ் தொலைக்காட்சி அலைவரிசையாக ஜீ தமிழை இரண்டாவது இடத்திற்கு முன்னேறியது. இது தற்பொழுது சன் தொலைக்காட்சி மற்றும் விஜய் தொலைக்காட்சிக்கு பிறகு அதிகம் பார்க்கப்படும் அலைவரிசையாக உள்ளது.
வெளி இணைப்புகள்
பகுப்பு:தமிழ்த் தொலைக்காட்சிச் சேவைகள் பகுப்பு:தொலைக்காட்சி நிலையங்கள் சென்னை தமிழ் பகுப்பு:தமிழ் மகிழ்கலை தொலைக்காட்சி அலைவரிசைகள் பகுப்பு:2008 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
திதி (திரைப்படம்)
திதி ( இறுதிச் சடங்கு ) என்பது 2015 ஆம் ஆண்டு வெளியான இந்திய கன்னட நாடகத் திரைப்படமாகும். இதை ராம ரெட்டி இணைந்து எழுதி இயக்கியுள்ளார். கர்நாடகத்தின் மண்டியா மாவட்டத்தில் உள்ள கிராமங்களைச் சேர்ந்த தொழில்முறை அல்லாத நடிகர்களைக் கொண்டு இப்படம் எடுக்கப்பட்டது. மூன்று தலைமுறை ஆண்கள் தங்கள் மரபின் 101 வயது மூத்தவரின் மரணத்தின்போது நடந்து கொள்ளுவது குறித்த கதை இது. இது ஓர் இந்திய-அமெரிக்க இணை தயாரிப்பு படம் ஆகும். இதை பிராஸ்ப்டிவிஸ் புரொடகசன்சிலிருந்து பிரதாப் ரெட்டி மற்றும் மேக்ஸ்மீடியாவிலிருந்து சன்மின் பார்க் இணைந்து தயாரித்தனர்.
திதி 2015 ஆகத்து 8 அன்று 68 வது லோகார்னோ சர்வதேச திரைப்பட விழாவில் திரையிடப்பட்டது. அங்கு அது தங்கச் சிறுத்தை விருதை வென்றது. இதன் விளைவாக, இது உலகம் முழுவதும் பல்வேறு திரைப்பட விழாக்களில் திரையிடப்பட்டது. மேலும் 63 வது தேசிய திரைப்பட விருதுகளில் கன்னடத்தில் சிறந்த திரைப்படத்திற்கான தேசிய திரைப்பட விருது உட்பட பல விருதுகளைப் பெற்றது. இது 2016 மே 6 அன்று கர்நாடகத்திலும், இந்தியாவின் பிற பகுதிகளிலும் 2016  அன்று பொதுவாக நேர்மறையான விமர்சனங்களுடன் வெளியானது.
கதைச் சுருக்கம்
திதி ஒரு வியத்தகு நகைச்சுவைப் படம். ஒரு குடும்பத்தின் மூன்று தலைமுறை ஆண்கள் தங்கள் குலத்தில் மூத்தவரான 101 வயது செஞ்சுரி கவுடா என்ற மனிதனின் மரணத்திற்கு எவ்வாறு நடந்துகொள்கிறார்கள் என்பது பற்றிய ஒரு வியத்தகு நகைச்சுவை படமாகும். கர்நாடகத்தின் மண்டியா மாவட்டத்தில் நொடேகொப்பலு என்ற கிராமத்தில் நடப்பதாக கதை சித்தரிக்கப்பட்டுள்ளது.
101 வயது செஞ்சுரு கௌடா இறந்துவிடுகிறார். முதிய வயதில் சுதந்திரமாக திரியவிரும்பும் அவரது மகன் கடப்பா, பரம்பரை சொத்தை விற்று தன் குடும்பத்தின் வறுமையை போக்க விரும்பும் கடப்பாவின் மகன் தம்மண்ணா, பொறுப்பின்றி ஊர் சுற்றும் தம்மண்ணாவின் மகன் அபி அகியோர் இந்த மரணத்திற்கும் 11 நாள் காரியத்துக்கும் இடையில் செய்த செயல்களும் அவற்றின் விளைவுகளுமே கதையாகும்.
வளர்ச்சி மற்றும் தயாரிப்பு
கர்நாடகத்தின் மண்டியா மாவட்டத்தில் அந்த உள்ள நெடகொப்பலு என்ற கிராமம்தான் கதைக்கான விதையை ஊன்றியது. அந்த கிராமத்துக்கு சென்றதால் தான் இந்தப் படத்தை எடுக்கவேண்டும் என்ற உந்துதலைப் பெற்றார் இயக்குநர் ராம ரெட்டி. இந்த ஊரானது படத்தின் கதையை இணைந்து எழுதியவரான எரிகவுடாவின் சொந்த ஊர் ஆகும். தனக்குள்ளேயே ஓர் உயர்ந்த சினிமா ஆர்வம் உள்ளதை உணர்ந்தார் ரெட்டி. பின்னர் ரெட்டி பிராக் திரைப்படக் கல்லூரியில் ஓர் ஆண்டுகாலம் செலவிட்டார். திரும்பியவுடன், அவர் அடிக்கடி அந்த ஊருக்குச் சென்று மூன்று மாதங்கள் கிராம வாழ்க்கையையும் மக்களையும் பயின்று ஆய்வுப் பணியை மேற்கொண்டார். இந்த செயல்பாட்டின் போது, எரிகவுடாவும் ரெட்டியும் சந்தித்து மூன்று கதாநாயகர்களைச் சுற்றியதாக திரைப்படத்தை உருவாக்க முடிவு செய்தனர். சன்னேகவுடா (கடப்பா), தம்மேகவுடா எஸ். (தம்மன்னா), அபிஷேக் எச்.என். (அபி) என்ற இந்த மூன்று நபர்களின் நிஜ வாழ்க்கை ஆளுமைகளை மனதில் வைத்து, ரெட்டி மற்றும் எரிகவுடா ஆகியோர் ஒரு 101 வயது முதியவரான செஞ்சுரி கவுடாவின் மரணமும் மரணத்திற்குப் பின் 11ஆம் நாள் காரியம் எனப்படும் திதி நாள் வரையிலான நிகழ்வுகளைக் கொண்டு ஒரு திரைக்கதையை உருவாக்கத் தொடங்கினர். ரெட்டியும் எரிகவுடாவும் இதை எழுதி முடித்த பிறகு, அவர்கள் நூற்றுக்கும் மேற்பட்ட கதாபாத்திரங்களைக் கொண்ட 160 பக்க திரைக்கதையைக் கொண்டிருந்தனர். பின்னர் அவர்கள் முன் தயாரிப்பு பணிகளுக்குச் சென்றனர். இதில் சிறிய பாத்திரங்களுக்குத் தேவைப்படும் நடிகர்களைக் கண்டுபிடிப்பதற்காக எட்டு மாத காலம் செலவிட்டு படக்குழுவினரை உருவாக்கினர்.
படத்தின் தயாரிப்பு 2014 சனவரியில் நொடேகொப்பலு கிராமத்தில் தொடங்கியது. இந்த திரைப்படம் ஐந்து மாத காலப்பகுதியில் பல கட்டங்களாக படமாக்கப்பட்டது. தொழில்முறை அல்லாத நடிகர்களுடன் பணிபுரியும் சவால்கள் காரணமாக படப்பிடிப்பு நீண்ட காலம் நீடித்தது. படம் இறுதியில் 2015 டிசம்பரில் நிறைவடைந்தது.
வரவேற்பு
ஒரு கிராமத்தின் நான்கு தலைமுறை ஆண்களைக் கொண்டு ஒரு கிராமத்தின் வாழ்க்கையை அசலாக பதிவு செய்யப்பட்டுள்ளது என்றும்,  இந்தப் படம் உண்மைக்கு மிக நெருக்கமான படைப்பாக இருப்பதாகவும் பாராட்டப்பட்டது. எந்த இடத்திலும் ஆவணப் படத்தின் சாயல் வந்துவிடாமல் அம்மக்களின் வாழ்கையை பதிவு செய்துள்ளார் என்று இயக்குநர் பாராட்டப்பட்டார்.
வெளி இணைப்புகள்
பகுப்பு:கன்னடத் திரைப்படங்கள் பகுப்பு:இந்தியத் திரைப்படங்கள் பகுப்பு:2015 திரைப்படங்கள்
விளாதிமிர் விசொட்சுக்கி
விளாதிமிர் செமியனோவிச் விசொட்சுக்கி (Влади́мир Семёнович Высо́цкий, விளஜீமிர் சிமியோனவிச் விசோத்ஸ்க்கி, சனவரி 25 1938 – சூலை 25 1980) என்னும் முழுப் பெயர் கொண்ட விளாதிமிர் விசொட்சுக்கி புகழ் பெற்ற சோவியத், உருசியப் பாடகரும், பாடலாசிரியரும், கவிஞரும், நடிகரும் ஆவார். தனது கலை மூலம் உருசியப் பண்பாட்டில் பெரும் தாக்கத்தை ஏற்படுத்திய இவர் ஒரு யூத, உருசியக் கலப்பு இனத்தவர். பல்துறைத் திறமைகளைக் கொண்ட இவரை உருசியாவில் "பார்ட்" என்னும் சொல்லால் குறித்தனர். இச் சொல் சோவியத் ஒன்றியத்தில் சிறப்புப் பொருளைக் கொண்டதாக விளங்கியது. சோவியத் ஒன்றிய அமைப்புக்கு வெளியே பாடல்களை எழுதிப் பாடுபவர்களையே பொதுவாக "பார்ட்" என அழைத்தனர். எனினும் விளாதிமிர் வைசொட்சுக்கி இப்பெயரையிட்டு உற்சாகம் அடையவில்லை. தான் ஒரு நடிகனும் எழுத்தாளனும் மட்டுமே என்று கூறிக்கொண்ட அவர் மக்கள் குறிப்பிடுவதைப் போன்ற வகைப்பாடுகளுக்குள் தான் அடங்கவில்லை எனவும் குறிப்பிட்டார். சோவியத் கலாச்சார அமைப்பு இவரைக் கண்டுகொள்ளாத போதிலும், இவர் தனது வாழ்க்கைக் காலத்திலேயே புகழுடன் விளங்கினார். அத்துடன் இன்றுவரை உருசியாவின் பல நடிகர்களும், இசைக்கலைஞர்களும் இவரது செல்வாக்குக்கு உட்பட்டவர்களாக இருக்கின்றனர்.
தொடக்க காலம்
விளாதிமிர் வைசொட்சுக்கி, மாசுக்கோவில் பிறந்தார். இவரது தந்தையார் யூத இனத்தைச் சேர்ந்த ஒரு படைத்துறை அதிகாரியாகப் பணியாற்றிவந்தார். இவரது தாய் ஒரு உருசியர் செருமன் மொழி மொழிபெயர்ப்பாளராக இருந்தார். இவர் பிறந்து சிறிது காலத்துக்கு உள்ளாகவே இவரது தந்தையும் தாயும் மணமுறிவு செய்துகொண்டனர். இவர் தனது தந்தையுடனும் தந்தையின் இரண்டாவது மனைவியுடனும் வளர்ந்தார். இவரது சிற்றன்னை ஆர்மேனிய இனத்தவர். இவ்வாறு இரண்டு ஆண்டுகள் தனது தந்தையுடனும், சிற்றன்னையுடனும், இரண்டாம் உலகப் போருக்கு முந்திய செருமனியில் சோவியத் ஆக்கிரமித்திருந்த பகுதிக்குள் அடங்கியிருந்த எபர்சுவால்டே என்னும் இடத்திலிருந்த படைத்துறை முகாமில் வாழ்ந்தார்.
தொழில் வாழ்க்கை
thumb|100px|left|உருசிய அஞ்சல் தலையில் விளாதிமிர் விசோட்சுக்கி, 1999 1964 ஆம் ஆண்டில், இயக்குனர் யூரி லியுபிமோவ் இவரைத் தகன்கா சதுக்கத்தில் அமைந்திருந்த நாடகத்துக்கும் நகைச்சுவைக்குமான மாசுக்கோ அரங்கில் சேருமாறு அழைத்தார். பிற்காலத்தில் யூரி லியுபிமோவ், விளாடிமிரின் நெருங்கிய தோழரும் ஆலோசகரும் ஆனார். இந்த அரங்கில் விளாதிமிர் முக்கிய பாகம் ஏற்று நடித்தார். சேக்சுப்பியரின் அம்லெட், பிரெக்ட்டின் கலிலியோவின் வாழ்க்கை போன்ற நாடகங்களில் இவர் முக்கிய பாத்திரங்களை ஏற்று நடித்துப் பத்திரிகைகளின் தலைப்புச் செய்திகளிலும் இடம் பெறலானார். தகன்கா அரங்க நிறுவனம், அரசியல் விசுவாசமின்மை போன்ற குற்றச்சாட்டுக்களின் பேரில் அடிக்கடி விசாரணைகளுக்கு உள்ளானது. இக் காலப்பகுதியில் இவர் சில திரைப்படங்களிலும் நடித்திருந்ததுடன் அப்படங்கள் சிலவற்றில் இவரது பாடல்களும் இடம்பெற்றிருந்தன. மலையேறுதலைப் பற்றிய திரைப்படமான "த வேர்ட்டிக்கல்" இத்தமைய ஒரு படம் ஆகும். இக் காலத்திலிருந்து வைசோட்சுக்கியின் படைப்புக்கள் எதற்கும் அரச ஆதரவு கிடைக்காததோடு, தனியுரிமை கொண்ட சோவியத்தின் மெலோடியா என்னும் பாடல் பதிவுத்துறையும் இவருக்கு எந்த ஒப்பந்தமும் கொடுக்கவில்லை. எனினும் இவரது புகழ் நாட்டில் பெருகி வந்தது. அக்காலத்தில் நாடாப்பதிவுக் கருவிகள் அறிமுகப்படுத்தப்பட்டதனால், இவரது பாடல்களை மக்கள் தாமாகவே பதிவு செய்து கேட்டு ரசித்தனர்.
வெளி இணைப்புகள்
பகுப்பு:உருசிய இசைக்கலைஞர்கள் பகுப்பு:1938 பிறப்புகள் பகுப்பு:1980 இறப்புகள் பகுப்பு:சோவியத் நடிகர்கள் பகுப்பு:உருசியத் திரைப்பட நடிகர்கள் பகுப்பு:சோவியத் பாடகர்கள் பகுப்பு:உருசியக் கவிஞர்கள் பகுப்பு:உருசிய எழுத்தாளர்கள் பகுப்பு:உருசியப் பாடகர்கள்
சாகீர் உசைன் (இசைக் கலைஞர்)
ஜாகீர் ஹூசைன் (ஆங்கிலம்: Zakir Hussain இந்தி : ज़ाकिर हुसैन) (9 மார்ச் 1951) இந்தியாவைச் சேர்ந்த தபேலா இசைக் கலைஞர் ஆவார். இவர் தபேலா இசைக் கலைஞர் அல்லா ரக்காவின் மகனாவார். இவர் இசையமைப்பாளராகவும் மற்றும் நடிகராகவும் அறியப்படுகிறார். இவர் மும்பையில் பிறந்தவர் ஆவார். தனது ஏழாவது வயதில் தபேலா வாசிக்கத் தொடங்கினார். 1970 ஆம் ஆண்டு இசை நிகழ்ச்சி நடத்துவதற்காக அமெரிக்கா சென்றார். ஆண்டிற்கு 150 இசை நிகழ்ச்சிகளுக்கு மேல் நடத்தியுள்ளார்.
சியேர்ஸ் கோபுரம்
thumb|right|சிகாகோ நதியிலிருந்து காணக்கூடிய சியேர்ஸ் கோபுரத்தின் தோற்றம் சியேர்ஸ் கோபுரம் (Sears Tower) சிகாகோ, இலினாயிசிலுள்ள ஒரு வானளாவி (skyscraper) ஆகும். கட்டுமானப்பணிகள் 1970 ஆகஸ்ட் மாதத்தில் தொடங்கி, 1973 மே 4ல் இதன் அதியுயர் உயரத்தை அடைந்தது. இது கட்டி முடிக்கப்பட்டபோது, நியூயார்க்கிலிருந்த உலக வர்த்தக மைய இரட்டைக் கோபுரங்களை உயரத்தில் விஞ்சி உலகின் அதியுயர்ந்த கட்டிடம் என்ற பெருமை பெற்றது. இது 110 மாடிகளைக்கொண்ட 443 மீட்டர் (1454 அடி) உயரமுள்ளதாகும். இக்கட்டிடத்தின் உச்சியிலுள்ள இரண்டு தொலைக் காட்சி அண்டனாக்கள் உட்பட இந்த அமைப்பின் மொத்த உயரம் 520 மீட்டர் (1707 அடி) ஆகும். உச்சியிலுள்ள அலங்கார ஈட்டியமைப்பு உட்பட, 542 மீட்டர் உயரமான, மலேசியா, கோலாலம்பூரிலுள்ள, பெட்ரோனாஸ் கோபுரங்கள் 1997ல், உலகின் அதியுயர்ந்த கட்டிடம் என்ற பெருமையை, சியேர்ஸ் கோபுரத்திடமிருந்து தட்டிக்கொண்டது. சியேர்ஸ் கோபுரம், ஐக்கிய அமெரிக்காவின் அதியுயர்ந்த அலுவலகக் கட்டிடம் என்ற பெருமையையும், அதன் பிரதான வாயிலுக்கருகிலுள்ள நடைபாதையிலிருந்து, அண்டெனா உச்சிவரையுள்ள உயரத்துக்கான உலக சாதனையையும், இன்னும் தக்கவைத்துக்கொண்டுள்ளது. உலகின் அதி உயரமான கூரையைக் கொண்ட கட்டிடம் என்ற பெயரையும், அதிகூடிய உயரத்திலுள்ள மக்கள் பயன்படுத்தக்கூடிய தளம் என்ற பெயரையும், அண்மையில், சீன குடியரசில் கட்டப்பட்ட, தாய்ப்பே 101 என்ற கட்டிடத்திடம் இழந்தது.
இக் கோபுரத்தின் மேல் தட்டிலுள்ள அவதானிப்புத் தளம், சுற்றுலாப் பயணிகள் மத்தியில் பெயர் பெற்றது.
சாகீர் உசைன் (இசைக் கலைஞர்)
மேற்கோள்கள்
பகுப்பு:தபேலா இசைக் கலைஞர்கள் பகுப்பு:1951 பிறப்புகள் பகுப்பு:சங்கீத நாடக அகாதமி விருது பெற்றவர்கள் பகுப்பு:வாழும் நபர்கள் பகுப்பு:இந்திய முஸ்லிம்கள் பகுப்பு:பத்மசிறீ விருது பெற்ற கலைத் துறையினர்
சியேர்ஸ் கோபுரம்
காற்றுள்ள நாளில், இக் கட்டிடம் ஊசலாடுவதை உல்லாசப் பயணிகள் அனுபவத்தில் அறிந்துகொள்ள முடியும். இங்கிருந்து, ஒரு தெளிவான காலநிலையுள்ள நாளில், இல்லினோயிசின் பரந்த சமவெளிக்கு மேலாகவும், மிச்சிகன் ஏரிக்கு மேலாகவும், நெடுந்தூரம் பார்க்க முடியும்.
இவ்வளவு உயரத்திலிருந்து பார்க்கக் கூடிய வசதியிருந்தும், சிகாகோவின் இரவுக் காட்சியையும், ஏரிக் காட்சியையும் காண்பதற்கு, ஜோன் ஹன்னொக் கட்டிடம் கொண்டுள்ளது போன்ற ஒரு நல்ல அமைவிடம், சியேர்ஸ் கோபுரத்துக்கு இல்லை.
இவற்றையும் பார்க்கவும்
பகுப்பு:ஐக்கிய அமெரிக்க வானளாவிகள்
அறபா தேசிய பாடசாலை, வெலிகமை
அறபா தேசிய பாடசாலை இலங்கையில் வெலிகமை என்ற இடத்தில் அமைந்துள்ள முஸ்லிம் பாடசாலையாகும்.
வரலாறு
செய்யித் முஸ்தஃபா நொத்தாரிஸ் ஹாஜியார் வீட்டில் திண்ணைப் பள்ளிக்கூடமாக நீண்ட காலமாக இயங்கி வந்த வெலிகம அறபா தேசியப் பாடசாலை 1888 ஆம் ஆண்டு அவரது மூத்தமகனான அஹ்மது நெய்னா மரிக்கார் அங்கு பாட போதனைகளை நடாத்தி வந்தார்.
1901 ஆம் ஆண்டு அசெய்யித் சாகிர் மௌலானா, முகம்மது இப்ராகிம் ஆலிம், அலியார் மரிக்கார் ஹஜியார், ஒ.எல்.எம்.ஐதுருஸ் ஆலிம், முஸ்தபா நொதாரிஸ் ஹாஜியார், அப்துல் ஹக் மரிக்கார் மத்திச்சம், இஸ்மாயில் ஹாஜியார் ஆகிய பெரியார்களின் தலைமையிலான ஹிதாயதுல் இசுலாம் என்னும் சங்கம் தற்போதைய கல்லூரியின் கனிட்ட பிரிவு அமைந்துள்ள இடத்தில் ஓர் ஓலைக் குடிசையை அமைத்து, அரசாங்கத்திற்கு ஒப்படைத்ததன் மூலம் அரசாங்க தமிழ்க் கலவன் பாடசாலை ஆரம்பிக்கப்பட்டது. அதன் பின்னர் 1905 ஆம் ஆண்டு புதுக்கட்டடம் அமைக்கப்பட்டு பாடசாலை இயங்கி வந்தது. முதலில் இது தமிழ்ப் பாடசாலையாகவும் பின்னர் ஆங்கில, தமிழ் பாடசாலையாகவும் இருந்து மீண்டும் தமிழ் பாடசலையாகவும் அதன் பின்னர் மும்மொழிப் பாடசாலையாகவும் மாற்றம் பெற்றது.
சிறந்த பாடசாலையாகத் தெரிவு
இலங்கை அதிபர் மகிந்த ராசபக்சவின் (2011)66 ஆவது பிறந்த தினத்தை முன்னிட்டுத் 66 பாடசாலைகள் நாடளாவிய ரீதியில் சிறந்த பாடசாலைகளாகத் தெரிவுசெய்யப்பட்டன. அப்பாடசாலைகள் 66 இனுள் அறபா தேசிய பாடசாலையும் சிறந்த கல்வியுட்டலுக்கான பாடசாலையாகத் தெரிவு செய்யப்பட்டுள்ளது.
பகுப்பு:மாத்தறை மாவட்டப் பாடசாலைகள் பகுப்பு:இலங்கையின் முஸ்லிம் பாடசாலைகள் பகுப்பு:இலங்கையின் தேசிய பாடசாலைகள்
உசாத்துணைகள்
http://arafa.sch.lk/history.html
இரட்டை மேற்கோள்குறி (தமிழ் நடை)
நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது ஒழுங்கான அமைப்பில் எழுதுவதற்கான நெறிமுறையைக் குறிக்கும்.
இத்தகைய நெறிமுறையில் நிறுத்தக்குறிகள் (punctuation marks) பெரும் பங்கு வகிக்கின்றன. பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.
நிறுத்தக்குறிகளுள் ஒன்று இரட்டை மேற்கோள்குறி ஆகும். இது ஒற்றை மேற்கோள்குறியோடு சில ஒப்புமைகள் கொண்டுள்ளது.
இரட்டை மேற்கோள்குறி (" ") இடும் இடங்கள்
இரட்டை மேற்கோள்குறி இட வேண்டிய இடங்கள் எடுத்துக்காட்டுகளுடன் கீழே தரப்படுகின்றன:
சான்றுகள்
1) இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்), தமிழ் நடைக் கையேடு, சென்னை: அடையாளம், 2004.
பகுப்பு:தமிழ் நடை பகுப்பு:நிறுத்தக்குறிகள் பகுப்பு:தமிழ் உரைநடை
முற்காலப் பாண்டியர் அரசு
முற்காலப் பாண்டியர் அரசு (Early Pandyan Government) என்னும் கட்டுரை சங்ககாலப் பாண்டியர்களின் கீழும் முதலாம் பாண்டியப் பேரரசின் கீழிருந்த பாண்டிய நாட்டரசின் நிலம், ஊர்கள், நிர்வாகம், பொருளாதாரம், அதிகாரம், வணிகம் போன்றவைகளைப் பற்றிய தொகுப்பாகும்.
வேந்தனும் அமைச்சும்
பாண்டியர் நாட்டின் தலைவன் பாண்டிய வேந்தன் ஆவான். பாண்டியநாட்டின் ஆட்சிமுறை மரபுவழிப்பட்ட முடியாட்சி முறையாகும். பாண்டியர்கள் பலர் இளவயதிலேயே முடியாட்சி ஏற்றுள்ளனர். இதற்கு எடுத்துக்காட்டாக தலையாலங்கானத்துச் செருவென்ற பாண்டியன் நெடுஞ்செழியன் இளவயதில் ஆட்சி ஏற்றதையும், "இளையராயினும் பகையரசு கடியும் செருமான் தென்னர் குலம்" என்பது போன்ற புறநானூற்றின் வரிகளையும் (புறம் 58) கொள்ளலாம். பாண்டியர்கள் வயது முதிர்ந்து இறக்கும் தருவாய் வரை ஆட்சி செய்துள்ளனர். பாண்டியநாட்டின் வேந்தன் கடவுளுக்கு இணையாக வைக்கப்பட்டான். பாண்டியரசின் சின்னம் கயல் மீன்கள் பொறித்த கொடியாகும். பாண்டியர் காசுகளிலும் இது அரசாங்க சின்னமாகப் பயன்படுத்தப்பட்டு வந்தது. பாண்டி நாட்டின் காசுகளிலும் அரசாங்க ஆணைகளிலும் அலுவல் காரியங்களிலும் ஏற்றுமதி இறக்குமதி பொருட்களிலும் கயற்சின்னம் பயன்படுத்தப்பட்டு வந்தது.
பாண்டியர் அரண்மனையில் அமைச்சர்களும், மந்திரிகளும், தளபதிகளும், கணக்கர்களும் இருந்தனர். பாண்டிய வேந்தனின் அதிகாரம் ஐம்பெருங்குழுவால் வழிநடத்தப்பட்டது. அதில் மக்கள் பிரதிதிகளும் பார்ப்பனர்களும், மருத்துவர்களும், கணியர்களும், அமைச்சர்களும் இருந்தனர். மக்கள் பிரதிகள் மாசனம் எனப்பட்டனர். மக்களின் உரிமைகளையும் சலுகைகளையும், வசதிகளையும் நிர்வகிப்போர் அவர்கள். பார்ப்பனர் சமய சடங்குகளை நடத்துபவர்களாகவும், மருத்துவர்கள் பாண்டிநாட்டு மக்களின் உடல்நலம் பேணுவோராகவும், கணியர்கள் பொதுநிகழ்ச்சி நிரல்களுக்கு நேரம் பார்ப்போராகவும் அரண்மனை கணியராகவும், அமைச்சர்கள் வரியையும் நிர்வாகத்தையும் கவனிப்போராகவும் இருந்தனர். எண்பேராயம் என்பது பாண்டிய நாட்டின் மக்கள் தொகுப்பாகும். எண்பேராயம் என்பதனைத் தொல்காப்பியம் எட்டுவகை நுதலிய அவையம் எனக் குறிப்பிடுகிறது. அதில் கரணத்தை நிர்வகிப்போரும், வாய்க்கடை காப்போரும், நகர மக்களும், படைத்தலைவர்களும், கிளைச்சுற்றத்தாரும், யானை வீரர்களும், குதிரை வீரர்களும், காவிதியரும் இருந்தனர்.
நாட்டு நிர்வாகம்
பாண்டிய நாட்டு சிறுகுடி கிராமங்களை, ஊர் பெரியவர்களும் சிறுகுடித்தலைவர்களும் ஆண்டனர். சிற்றூர்கள் மன்றங்களாலும் அம்பலங்களாகவும் வழிநடத்தப்பட்டன. மன்றம் மரத்தடிகளிலும், அம்பலம் மேடைகளிலும் அறைகளிலும் நடந்தன. இவை நீதி, நிலக்கண்காணிப்பு, நிதி, வரி, சாலை பராமரிப்பு, நீர்பாசன வசதி என சிற்றூர்களுக்கு தேவையான அனைத்தையும் கவனித்துக்கொண்டன.
நீதி
குற்றத்துக்கானத் தண்டனைகள் கடுமையானதாக இருந்தன. திருட்டு, கூடாவொழுக்கம், எதிரி நாட்டுக்கு ஒற்றறிதல் போன்றவை கண்டறியப்பட்டால் மரண தண்டனையும், பொய் சாட்சி சொன்னோருக்கு நாக்கை துண்டித்தலும் தண்டனையாக இருந்தன. தண்டனைகள் கடுமையானதாக இருந்ததால் குற்றங்களும் குறைவானதாகவே இருந்தன. குற்றம் செய்தோரும், போர்க்கைதிகளும் சிறைச்சாலைகளில் அடைக்கப்பட்டனர். கைதிகள் விலங்குகளால் பிணைக்கப்பட்டு சிறைக்காவலர்களால் கண்காணிக்கப்பட்டனர். சிறைவாசிகளை பண்டிகைகளின் போது விடுதலை செய்வதையும், சிலரை முத்துக்குளித்தலுக்கு அனுப்புதலும் பாண்டியநாட்டு வழக்கமாய் இருந்தன.
கலிபோர்னியா பல்கலைக்கழகம் (பெர்க்லி)
வரலாறு
தற்போதைய பெர்க்லி வளாகம் அமைந்துள்ள இடம், 1868 ஆம் ஆண்டில் கலிபோர்னியா பல்கலைக்கழகத்தால் தனியாரிடம் இருந்து பெறப்பட்டது. பின்னர், அரசு பல்கலைக்கழகத் துறைகளுடன் இணைக்கப்பட்டது. இதற்கு யேல் பல்கலைக்கழகத்துடன் கல்வியளவில் தொடர்புண்டு.
வளாகம்
இந்த வளாகத்தின் பரப்பளவு 1,232 ஏக்கர்கள் இருக்கும். லாரன்ஸ் பெர்க்லி தேசிய ஆய்வகம், லாரன்ஸ் அறிவியல் கழகம், விண்வெளி ஆய்வு மையம், கணிதவியல் ஆய்வுக் கழகம் உள்ளிட்டவை இங்குள்ளன. தாவரவியல் தோட்டமும், ஓய்வு மையமும் இங்குள்ளன. வளாகத்திற்கு வெளியிலும் ஆய்வுக்கூடங்கள் உள்ளன.
கல்வி
இது ஆய்வு மேற்கொள்ளுதலை முதன்மை நோக்கமாகக் கொண்டது. மேற்கத்திய பள்ளி, கல்லூரிகளின் கூட்டமைப்பினால் அங்கிகரிக்கப்பட்டது. இது அரையாண்டு கால அளவுகளில் கல்வி வழங்குகிறது. இங்கு 106 வகை இளநிலைப் படிப்புகளும், 88 முதுநிலைப் படிப்புகளும், 97 ஆய்வுப் படிப்புகளும், 31 துறை சார்ந்த படிப்புகளும் வழங்கப்படுகின்றன. என துறைக்கான தனித்தனி கட்டிடங்கள் உள்ளன. மின்பொறியியல், கணிப்பொறியியல், அரசியல், சுற்றுச்சூழலியல், பொருளாதாரம் உள்ளிட்ட படிப்புகளை இளநிலையில் அதிகம் பேர் படிக்கின்றனர். வேளாண் அறிவியல், வானியற்பியல், கட்டிடப் பொறியியல், கணிப்பொறியியல், ஆங்கிலம், ஜெர்மன், கணிதம், இயந்திரப் பொறியியல், உயிரிவேதியியல், மரபியல், இயற்பியல், அரசியல் ஆகியன அதிகம் பேரால் கற்கப்படும் முதுநிலைப் பட்டப் படிப்புகள் ஆகும்.
தரவரிசை
பன்னாட்டு தரவரிகளை வெளியிடும் நாளேடுகள், அமெரிக்க அளவில் முன்னணியில் உள்ள ஐந்து பல்கலைக்கழகங்களில் ஒன்று எனவும், உலகளவிலும் முன்னணிப் பல்கலைக்கழகங்களில் ஒன்று எனவும் தெரிவித்துள்ளன.
நிர்வாகம்
இதை நிர்வகிக்கும் பொறுப்பு 26 பேர் கொண்ட குழுவிடம் உள்ளது. இவர்களில் பதினெட்டு பேரை கலிபோர்னிய மாகாண ஆளுநர் நியமிப்பார். 7 முன்னாள் உறுப்பினர்களும், ஒரு மாணவ உறுப்பினரும் இருப்பர். பின்னாளில், பல்கலைக்கழகத்திற்கான தலைவர் பதவி உருவாக்கப்பட்டது. பெர்க்லியின் 130க்கும் அதிகமான துறைகளையும், படிப்புகளையும், 14 கல்லூரிகளில் வழங்குகின்றனர். இங்கு மருத்துவத் துறை இல்லை. கலிபோர்னியா பல்கலைக்கழகத்தின் சான் பிரான்சிஸ்கோ வளாகத்தின் கல்வி மையம், இங்கு ஒரு மருத்துவத் துறைப் பள்ளியை தொடங்கியுள்ளது. இங்கு 24,700 பணியாளர்கள் பணியாற்றுகின்றனர்.
பண உதவிகளை தனியாரும், அரசு நிறுவனங்களும் வழங்குகின்றன. மாணவர்கள் கல்வி பயில நிதி உதவி அளிக்கப்படுகிறது.
நூலகம்
இங்கு 32 பல்கலைக்கழகங்கள் உள்ளன. இங்கு ஏறத்தாழ 1.1 கோடி நூல்களும், 70, 000 பாடத் தலைப்புகளும் உள்ளன. அமெரிக்க வரலாற்றைப் பறைசாற்றும் நூல்களும் இங்குள்ளன.
விளையாட்டு
இங்குள்ள மாணவர் குழுவிற்கு கலிபோர்னியா கோல்டன் பியர்ஸ் என்று பெயர். இவர்கள் தேசிய அளவிலான போட்டிகளிலும் பங்கெடுக்கின்றனர். பேஸ்பால், கால்பந்தாட்டம், கைப்பந்தாட்டம், டென்னிஸ், ஓட்டப்பந்தயம், ஜிம்நாஸ்டிக்ஸ் உள்ளிட்ட விளையாட்டுகளும் அவற்றிற்கான குழுக்களும் உள்ளன.
முன்னாள் மாணவர்கள்
வில்லார்ட் ஃபிராங்க் லிப்பி (பி.எஸ் 1931, பி.எச்.டி 1933) ரேடியோ ஆக்டிவ் கார்பனின் காலத்தை கண்டுபிடித்தவர்.
வெளி இணைப்புக்கள்
பகுப்பு:ஐக்கிய அமெரிக்கப் பல்கலைக்கழகங்கள் பகுப்பு:ஐ.அ வில் தமிழ்மொழி வகுப்புகள் உள்ள பல்கலைக்கழகங்கள்
உ. சகாயம்
'''உ. சகாயம்' (U. Sagayam'') (பிறப்பு : 22 மார்ச் 1962) தமிழ்நாட்டைச் சேர்ந்த ஒரு இந்திய ஆட்சிப்பணி அதிகாரி ஆவார். தாம் பணியாற்றிய மதுரை மாவட்டத்தில் தேர்தல் நடவடிக்கைகளாலும் நேர்மையான அணுகுமுறைகளாலும் மாநிலம் முழுவதும் பரவலாக பேசப்பட்டவர். தனது சொத்துக் கணக்குகளை வெளியிட்ட முதல் தமிழக இ.ஆ.ப அதிகாரியாவார். அவை முறையே, மதுரையில் ஒன்பது லட்ச ரூபாய் மதிப்பில் இந்திய ஆயுள் காப்பீடுக் கழக வீட்டுக் கடன் வழங்கும் நிதி நிறுவனத்தின் கடனுதவித் திட்டம் மூலம் கட்டப்பட்ட ஒரு வீடு, வங்கியில் 7,172 ரூபாய் சேமிப்பு.
தமிழ் மக்களின் விருப்பத்துடன் முதல்வர் வேட்பாளராக 2016 தேர்தலில் போட்டியிடுவார் என சமூக வலைத்தளங்களில் தகவல்கள் பரப்பப்பட்டன.
கிரேசி சிங்
கிரேசி சிங் (Gracy Singh) (பிறப்பு சூலை 20, 1980) ஒரு இந்திய நடிகை. இவர் லகான் இந்தி மொழித் திரைப்படத்தின் மூலம் அறியப்படுகிறார். மேலும், இவர் பரதநாட்டியம் மற்றும் ஒடிசி நடனத்தில் தேர்ச்சி பெற்றவர்.
உ. சகாயம்
பிறப்பு, படிப்பு
புதுக்கோட்டை மாவட்டம் சித்தன்னவாசல் அருகில் உள்ள பெருஞ்சுணை சிற்றூரைச் சேர்ந்த விவசாயக் குடும்பத்தைச் சார்ந்த உபகாரம் பிள்ளை - சவேரி அம்மாள் தம்பதியினரின் ஐந்து மகன்களில் கடைசியாகப் பிறந்தவர். பெருஞ்சுணையில் பள்ளிப்படிப்பு, புதுக்கோட்டையில் பட்டப்படிப்பு, சென்னையில் புகழ்பெற்ற இலயோலா கல்லூரியில் முதுநிலைப் பட்டப்படிப்பு (சமூகத் தொண்டு), சென்னை அம்பேத்கர் அரசு சட்டக் கல்லூரியில் சட்டப்படிப்பு என கல்வி பெற்றார்.
பணிக் கொள்கை
'லஞ்சம் தவிர்த்து நெஞ்சம் நிமிர்த்து' எனும் வாசகத்தை தனது இருக்கையின் பின்புறம் இட்டிருந்தார். அவரது 29 ஆண்டு பணிக்காலத்தில் 26 முறை பணி மாற்றம் செய்யப்பட்டிருந்தார்.
கிரேசி சிங்
தொழில்
தில்லியில் பிறந்த சிங், "த பிளானட்ஸ்" என்கிற நடனக் குழு மூலமாக தனது தொழில் வாழ்க்கையை ஆரம்பித்தார். இவர் முதலில் 'அமனத்' என்கிற தொலைக்காட்சித் தொடரில் நடித்துள்ளார். பின்னர் ஆமிர் கான் நடித்துள்ள ஆஷுடொஷ் கோவாரிகரின் லகான் திரைப்படத்தில் கிராமத்துப் பெண்ணாக நடித்துள்ளார். இப் படத்தின் சிறந்த அறிமுக நடிகையாக பிலிம்பேர் விருதுக்குப் பரிந்துரைக்கப்பட்டார். இவர் சிறந்த அறிமுக நடிகைக்கான திரை விருதினைப் பெற்றுள்ளார்.
'லகான்' படத்தைத் தொடர்ந்து சில இந்தி (முன்னா பாய் எம்.பி.பி.எஸ்.; உள்பட) மற்றும் தெலுங்குத் திரைப்படங்களில் [(சந்தோஷம் (2002)] நடித்துள்ளார். மேலும், பஞ்சாபி மொழியில் "லாக் பரதேசி ஹோயி" படத்திலும், ஜெயராஜ் இயக்கத்தில் வெளியான "லவுட் ஸ்பீக்கர்" என்கிற மலையாள மொழிப் படத்திலும் நடித்துள்ளார்.
உ. சகாயம்
விசாரணைக் குழுத் தலைவர்
கருங்கல் (கிரானைட்) மற்றும் கனிம மணற் கொள்ளை பற்றி விசாரிக்க இவர் தலைமையில் விசாரணைக்குழு அமைத்து சென்னை உயர் நீதிமன்றம் 11 செப்டம்பர் 2014 அன்று உத்தரவிட்டது. இவ்வுத்தரவை ரத்து செய்யக் கோரி தமிழக அரசு சீராய்வு மனு தாக்கல் செய்தது. அதைத் தள்ளுபடி செய்த சென்னை உயர்நீதிமன்றம் தீர்ப்பு வெளியாகி 4 நாட்களுக்குள் குழு அமைக்க வேண்டும் என்று உத்தவிட்டது.
திருச்சி சிறையில் நடத்திய உரையாடலில் இவரை கூலிப்படை வைத்து கொலை செய்யப்போவதாக கிடைத்த தகவலால் 2013 ஆம் ஆண்டு மார்ச்சு மாதம் 22 ஆம் தேதி தமிழ் நாடு தலைமைச் செயலாளரை சந்தித்து இதுபற்றி முறையிட்டதாக தகவல்கள் வெளியாகின.
கிரேசி சிங்
தொழில்
2015இல் மீண்டும் தொலைக்காட்சித் தொடரான "சந்தோஷி மாதா"வில் நடித்துள்ளார்.
உ. சகாயம்
விருப்ப ஓய்வு
தான் விருப்ப ஓய்வில் செல்வதாக அரசுக்கு அக்.2-ம் தேதி கடிதம் அளித்த ஐஏஎஸ் அதிகாரி சகாயம்,சமூகத்துக்கு தனது பங்களிப்பை நேர்மையாக செய்ய அனுமதிக்கப்படவில்லை என்று அதில் குறிப்பிட்டுள்ளதாகக் கூறப்படுகிறது.
கிரேசி சிங்
விருதுகள்
இவர் 2002இல்லகான் திரைப்படத்தில் நடித்ததற்காக, ஐ ஐ எஃப் ஏ வின் சிறந்த அறிமுக நடிகை விருது, அறிமுக நடிகைக்கான திரை விருது மற்றும் சிறந்த அறிமுக நடிகைக்கான ஜீ திரைப்பட விருதுகளைப் பெற்றார். மேலும், இந்தியில் 'லகான்' மற்றும் தெலுங்கில் 'சந்தோஷம்' திரைப்படங்களில் நடித்ததற்காக 2002இல் பிலிம்பேர் விருதுக்குப் பரிந்துரை செய்யப்பட்டார்.
உ. சகாயம்
வெளி இணைப்புக்கள்
பகுப்பு:தமிழ்நாடு அரசு அதிகாரிகள் பகுப்பு:இந்திய ஆட்சிப் பணி அலுவலர்கள் பகுப்பு:1962 பிறப்புகள் பகுப்பு:புதுக்கோட்டை மாவட்ட நபர்கள் பகுப்பு:வாழும் நபர்கள்
போளூர்
போளூர் (ஆங்கிலம்: Polur) இந்திய நாடு, தமிழ்நாடு மாநிலமான, திருவண்ணாமலை மாவட்டம், ஆரணி துணை மாவட்டத்தில் உள்ள, போளூர் வட்டம், போளூர் ஊராட்சி ஒன்றியம், போளூர் (சட்டமன்றத் தொகுதி) ஆகியவற்றின் நிர்வாகத் தலைமையிடமும் மற்றும் நகர நிர்வாக வசதிக்காக 18 பேரூராட்சி உறுப்பினர்களுடன் கூடிய சிறப்பு நிலை பேரூராட்சியும் அமைந்துள்ளது. இது ஆரணி மக்களவைத் தொகுதிக்கு உட்பட்டதாகும்.
இந்த நகரம் திருவண்ணாமலை மாவட்டத்தில் மத்தியப் பகுதியிலும் மற்றும் இந்த மாவட்டத்தில் நான்காவது பெரிய நகரமுமாகும். இந்த நகரத்தில் விவசாயம் முக்கிய பிரதானத் தொழிலாக உள்ளது. இந்த நகரம் ஆரணி - செங்கம் மாநில நெடுஞ்சாலை SH133 மற்றும் கடலூர் - திருவண்ணாமலை - சித்தூர் தேசிய நெடுஞ்சாலை NH38 மற்றும் விழுப்புரம் - திருவண்ணாமலை - வேலூர் - மங்களூரு NH234 தேசிய நெடுஞ்சாலை மற்றும் போளூர் - வந்தவாசி - செய்யூர் SH134 மாநில நெடுஞ்சாலை ஆகிய சாலைகளை இணைக்கும் இடத்தில் அமைந்துள்ளது. இந்த நகரம் ஆன்மீக நகரான திருவண்ணாமலைக்கும், பட்டு நகரான ஆரணிக்கும் அருகாமையில் அமைந்துள்ளது.
பெயர்க்காரணம்
பொருளூர் என்ற சொல் காலப்போக்கில் போளூர் என மாறியது. பொருளூர் என்பது செல்வத்தின் இடம் என்று பொருள். இது தற்போது போளூர் என்று அழைக்கப்படுகிறது. . இங்கிருந்து திருவண்ணாமலை மற்றும் ஆரணி நகரை அரைமணி நேரத்திலும் மற்றும் வேலூருக்கு வெறும் ஒரு மணி நேரத்தில் அடையலாம். அதற்கு உண்டான பேருந்து வசதிகளும் அடிக்கடி உள்ளது.
அமைவிடம்
கடலூர் - திருவண்ணாமலை - வேலூர் - சித்தூர் வழித்தடத்தில் அமைந்த போளூர் நகரத்திற்கு தெற்கே திருவண்ணாமலை 38 கி.மீ.; வடக்கே வேலூர் 52 கி.மீ.; தென்கிழக்கே ஆரணி 29 கி.மீ.; கிழக்கே சேத்துப்பட்டு 28 கி.மீ. மற்றும் மேற்கே சமுனாமரத்தூர் 48 கி.மீ. தொலைவில் உள்ளன. தமிழகத்தின் தலைநகரான சென்னைக்கு 171 கி.மீ. தொலைவிலும் அமைந்துள்ளது.
பேரூராட்சியின் அமைப்பு
12.58 ச.கி.மீ. பரப்பும், 18 பேரூராட்சி மன்ற உறுப்பினரகளையும், 86 தெருக்களையும் கொண்ட  இப்பேரூராட்சி போளூர் (சட்டமன்றத் தொகுதி)க்கும், ஆரணி மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  13,706 வீடுகளும், போளூர் நகர மக்கள் தொகை 55274 மக்கள்தொகையும் கொண்டது. இவற்றில் ஆண்கள் 25637 பேரும், பெண்கள் 29637 பேரும் உள்ளன. மேலும் இப்பேரூராட்சியின் எழுத்தறிவு  82.87%   மற்றும்  பாலின விகிதம் 1,000 ஆண்களுக்கு, 1029  பெண்கள் வீதம் உள்ளனர்.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 171 மீட்டர் (561 அடி) உயரத்தில் இருக்கின்றது. இவ்வூரானது கடலூர் - திருவண்ணாமலை - வேலூர் - சித்தூர் தேசிய நெடுஞ்சாலையில் அமைந்துள்ளது.
பொருளாதாரம்
2011 ஆம் ஆண்டு இந்திய மக்கள்தொகை கணக்கெடுப்பின் படி, போளூர் நகர தொழிலாளர் பங்கு விகிதம் 35.50% ஆகும். போளூர் வட்டத்தின் தலைமையகமாக இருப்பதால் முதன்மைத் தொழிற்துறை தொடர்புகள் குறைவாகவும், சேவைத்துறை நடவடிக்கைகளில் வளர்ச்சி குறைவாகவே கொண்டுள்ளது. அரிசி தொழிற்சாலை, பட்டுப்புடவை, விவசாய வணிகத்தொழில் மற்றும் நகரைச் சுற்றியுள்ள தொழிற்சாலைகள் வாயிலாக இவ்வூர் மக்களுக்கு பெரும்பாலும் வேலைவாய்ப்புகள் கிடைக்கின்றன. தொழிலாளர்களில் சுமார் 50 சதவீதம் பேர் போக்குவரத்துச் சேவைகள், வணிகம் மற்றும் சேவைத்துறைகளில் பணிபுரிபவர்களாக உள்ளனர். உற்பத்தி சார்ந்த தொழில்கள் மற்றும் குடிசைத் தொழில்கள் போன்ற இரண்டாம் நிலை தொழிற்துறை நடவடிக்கைகளில் 10 சதவீத தொழிலாளர்கள் பணிபுரிகின்றனர். நகரில் உள்ள மொத்தத் தொழிலாளர்களில் ஆண்களின் பங்கு 50 சதவீதமும் பெண்களின் பங்கு 20 சதவீதமாகவும் கணக்கிடப்பட்டுள்ளது. அதுமட்டுமில்லாமல் அன்றாட வேலைக்காக சென்னை, பெங்களூரு, கோயம்புத்தூர், திருப்பூர், சேலம், திருச்சி போன்ற இடங்களுக்கு இங்குள்ள மக்கள் இடம்பெயர்ந்து வேலை செய்கின்றனர்.
சிறப்புகள்
போளுரின் மலையில் உள்ள கோயிலின் சிறப்பே போளுரின் சிறப்பாக அமைகிறது. இது சவ்வாது மலையின் அடிவாரத்தில் அமைந்துள்ளது. திருவண்ணாமலைக்கு, வேலூர் மற்றும் ஆரணியிலிருந்து வர வேண்டுமானால் போளூர் வழியாகதான் வர வேண்டும். போளுரின் அமைவிடம் வட தமிழகம் ஆகும். போளூரில் விட்டோபா சுவாமிகள் மடம் உள்ளது. இது விட்டோபா சுவாமிகளின் ஜீவசமாதி அமைந்துள்ள இடமாகும். அதன் அருகில் போலாட்சி அம்மன் கோவில் உள்ளது. போளூர் மலையில் லட்சுமி நரசிம்ம பெருமாள் சன்னதி அமைந்துள்ளது.
இது சுயம்பு வடிவம் ஆனது.
வருவாய் வட்டம்
திருவண்ணாமலை மாவட்டத்தில் உள்ள 12 வட்டங்களில் போளூர் வட்டமும் ஒன்றாகும். இந்த வட்டத்தில் 111 வருவாய் கிராமங்களும், 2,51,655 மக்கள் தொகையும் கொண்டது. இந்த வட்டத்தில் போளூர் பேரூராட்சி மற்றும் போளூர் ஊராட்சி ஒன்றியம் ஆகியவை அமைந்துள்ளது. இந்த வட்டம் ஆரணி வருவாய் கோட்டத்தின் கீழ் உள்ள வருவாய் வட்டமாகும்.
சாலை வசதிகள்
போளூர் நகரைப் பொறுத்தவரை கடலூர், விழுப்புரம், திருக்கோவிலூர், திருவண்ணாமலை, மற்றும் சித்தூர், திருப்பதி, வேலூர், குடியாத்தம், மங்களூர் ஆகிய நகரங்களை இணைக்கும்தேசிய நெடுஞ்சாலை 234 உம் மற்றும் மாநில நெடுஞ்சாலை 9 உம் இந்நகரின் வழியாகச் செல்கின்றன. அதுமட்டுமின்றி, செங்கம், சேலம், மற்றும் ஆரணி, ஆற்காடு, காஞ்சிபுரம் ஆகிய நகரங்களை இணைக்கும் மாநில நெடுஞ்சாலை 43 சாலையும் மற்றும் சேத்துப்பட்டு, வந்தவாசி, செய்யூர் மற்றும் சென்னை நகரை இணைக்கும் மாநில நெடுஞ்சாலை 115 உம் இந்நகரின் வழியாகச் செல்கின்றன.
ஆகிய சாலைகள் போளூர் நகரத்தை இணைக்கும் முக்கிய சாலைகளாகும்.
பேருந்து சேவைகள்
போளூர் நகரத்தில் போக்குவரத்து நிர்வாக வசதிக்காக பேருந்து நிலையம் அமைக்கப்பட்டுள்ளது. இப்பேருந்து நிலையத்திலிருந்து நகரப் பேருந்துகள் மற்றும் வெளியூர் செல்லும் பேருந்துகள் இயக்கப்படுகின்றன. இந்த உள்ளூர் பேருந்து சேவைகளை தமிழ்நாடு மாநில போக்குவரத்துக் கழகத்தின் விழுப்புரம் பிரிவு வழங்குகிறது. அதுமட்டுமின்றி, 30 கி.மீ. தொலைவுள்ள புறநகர் பகுதிகளை இணைக்கும் வகையில் நகரப்பேருந்து சேவைகளும் மற்றும் ஆரணி, கண்ணமங்கலம், புதுப்பாளையம், சேத்துப்பட்டு, திருவண்ணாமலை, கலசப்பாக்கம் மற்றும் அவலூர்பேட்டை உடனும் இணைக்கப்பட்டுள்ளன. இங்கிருந்து மாவட்ட தலைநகரம் திருவண்ணாமலை செல்லவேண்டும் என்றால்  தேசிய நெடுஞ்சாலை 234  வழியாக தான் செல்லமுடியும்.
போளூர் பேருந்து நிலையம் :
இரயில் போக்குவரத்து
போளூரில் ஒரு இரயில் நிலையமும் உள்ளது. புதுச்சேரி - விழுப்புரம் - திருவண்ணாமலை - போளூர் - ஆரணி ரோடு - வேலூர்-காட்பாடி  - திருப்பதி வரை நீட்டிக்கப்பட்டுள்ளது. இங்கு தினசரி மற்றும் வாரந்திர இரயில்கள் மற்றும் அனைத்து இரயில்களும் இந்த போளூர் இரயில் நிலையத்தில் நின்று செல்லும்.
மேற்கோள்கள்
பகுப்பு:திருவண்ணாமலை மாவட்டத்தில் உள்ள பேரூராட்சிகள்
கௌரிபூர் சட்டமன்றத் தொகுதி
கௌரிபூர் சட்டமன்றத் தொகுதி (Gauripur Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது துப்ரி மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
நக்ன கபாலிக விரதம்
நக்ன கபாலிக விரதம் அல்லது காபாலிக விரதம் என்பது இறைவனான ருத்திரனுக்காக பக்தர்கள் கடைபிடிக்கும் மூன்று வகையான விரத முறைகளுள் ஒன்றாகும். இவையன்றி பாப்ரவ்யவிரதம், சுத்த சைவ விரதம் என்பன மற்ற இரு விரதங்கள்.
கருவி நூல்
வராக புராணம்
வெளி இணைப்புகள்
பகுப்பு:சிவ விரதங்கள்
ஆங்கிலிக்கம்
ஆங்கிலிக்கம் (இலங்கை வழக்கு: அங்கிலிக்கன்)என்பது கிறித்தவத்தின் ஒரு முக்கியப் பிரிவு மற்றும் வரலாறுமிகு பாரம்பரியமாகும். சர்வதேச ஆங்கிலிக்க ஒன்றியத்தில் இணைந்துள்ள திருச்சபைகளின் போதனையும் உபதேசமும் ஆங்கிலிக்கம் எனப்படலாம். இவையாவும் இங்கிலாந்து திருச்சபை, அதன் வழிபாடு மற்றும் தேவாலய அமைப்பை பின் தொடர்கிறன. ஆங்கிலிக்கம், கத்தோலிக்க திருச்சபை, சீர்திருத்தத் திருச்சபைகள், மற்றும் மரபுவழி திருச்சபைகளுடன், கிறித்தவத்தில் ஒரு முக்கிய பாரம்பரியமாக திகழ்கிறது.
கலிபோர்னியா பல்கலைக்கழகம் (லாஸ் ஏஞ்சலஸ்)
யூ.சி.எல்.ஏ. (UCLA), அல்லது கலிபோர்னியா பல்கலைக்கழகம் (லாஸ் ஏஞ்சலஸ்) (University of California, Los Angeles) ஐக்கிய அமெரிக்காவின் கலிபோர்னியா மாநிலத்தின் அரசு சார்பு பல்கலைக்கழகமாகும்.
குறிப்புக்கள்
பகுப்பு:ஐக்கிய அமெரிக்கப் பல்கலைக்கழகங்கள்
பெரிய வீரமங்கலம் முத்துபிடாரியம்மன் கோயில்
பெரிய வீரமங்கலம் முத்துபிடாரியம்மன் கோயில் தமிழ்நாட்டில் புதுக்கோட்டை மாவட்டம், பெரிய வீரமங்கலம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.